als_Latn dik_Latn sag_Latn
Do të dalë në treg një pajisje e re, e quajtur Moov, që vishet dhe që ju këshillon gjatë stërvitjes. Kjo pajisje do të dalë këtë verë dhe mund të lidhet me telefonat iPhone 4S e lartë. Nuk mund të lidhet me telefonat Android, edhe pse kompania tha se po punojnë për sistemin Android, dhe ndoshta mund ta nxjerrin në vjeshtë.
Moov do t’ju ndihmojë kur jeni duke bërë një sërë aktivitetesh të ndryshme si vrapim, ecje me biçikletë, not, boks, ngritje peshash, pompa dhe shumë ushtrime të tjera. Disa aktivitete të tjera sportive si golfi, peshat e lira dhe joga do të përditësohen disa muaj pasi të ketë dalë pajisja.
Moov mund të analizojë mënyrën e qëndrimit tuaj dhe mund t’ju japë këshilla në kohë reale se si të përmirësoheni. Videoja promocionale e kompanisë tregon shumë atletë që e mbajnë pajisjen në gjymtyrë, dhe zëri që u flet i këshillon si të ishte asistent personal.
Aty tregohet se kjo pajisje mund të përdoret edhe gjatë notit sepse është kundër ujit. Sipas ushtrimeve që do të bëni vendosni pajisjen në atë pjesë të trupit që doni të shikoni se si është gjatë ushtrimeve. Për shembull, kur po vraponi pajisjen mund ta vendosni tek kyçi i këmbës ose tek atletja, kurse kur bëni boks duhet ta vendosni tek kyçi i dorës. Kështu që ju mund të analizoni dhe llogarisni çdo lëvizje tuajën.
(Herë të lexuara: 182)
als_Latn als_Latn als_Latn als_Latn als_Latn